Әр қызметкердің үлесі – кафедра табысының кепілі: “Жылдың үздіктерін” ұлықтау

С.Ж. Асфендияров атындағы Қазақ ұлттық медицина университетінің Ішкі аурулар кафедрасында «Жыл үздігі» атағына ие болған қызметкерлерді марапаттауға арналған жылы әрі бірлікке толы кездесу өтті. Сертификаттар кафедра меңгерушісі Сугралиев А.Б.-ға, профессор Жангелова Ш.Б.-ға, қауымдастырылған профессорлар Капсултанова Д.А. мен Токбулатова М.О.-ға табысталды. Сондай-ақ кафедра ассистенті Намазбаева Ж.Е.-ге PhD докторлық дәрежесін сәтті алғаны үшін ерекше құттықтаулар айтылды.
Кездесу барысында кафедра қызметкерлері кәсіби жетістіктерімен бөлісіп, бірлескен жұмыстың нәтижелерін талқылады және алдағы даму бағыттарын бірге айқындады. «Жыл үздіктері» өздерінің белсенді көшбасшылық ұстанымын көрсете отырып, ұжымға қолдау білдірді және білім беру, клиникалық және ғылыми қызметті жетілдіруге бағытталған перспективалы ұсыныстарын ортаға салды.
Кездесу нәтижесінде алдағы іс-шаралар жоспары қалыптастырылып, кафедра жұмысының тиімділігін арттыруға бағытталған басым стратегиялық бағыттар белгіленді. Кафедра меңгерушісі ұжымдық үйлесімді жұмыс, өзара қолдау және әр қызметкердің үлесі кафедраның табысты әрі тұрақты дамуының негізі екенін атап өтті.

Запись Әр қызметкердің үлесі – кафедра табысының кепілі: “Жылдың үздіктерін” ұлықтау впервые опубликована на ҚазҰМУ Жаңалықтары.